open-index/open-wikipedia-markdown huggingface dataset:
Steeltown Records

** Steeltown Records** oli Gordon Keithin perustama lyhytaikainen levy-yhtiö, joka oli aktiivisena vuodesta 1966 vuoteen 1972 asti. Se on parhaiten tunnettu levy-yhtiönä, joka teki ensimmäisen levytyssopimuksen The Jackson 5 -yhtyeen kanssa, vuotta ennen kuin yhtye siirtyi Motown Recordsille.

Kaksi The Jackson 5 -yhtyeen singleä julkaistiin tämän lyhyen levytyssopimuksen aikana, "Big Boy" ja "We Don't Have To Be Over 21 (to Fall in Love)"

## Lähteet
* 

### Viitteet
Canonical

**Canonical Ltd.** on eteläafrikkalaisen Mark Shuttleworthin perustama yritys. Yhtiö on rekisteröity Mansaarelle, mutta pääkonttori on Lontoossa. Canonicalin tuotantoa on Ubuntu-käyttöjärjestelmä.

## Historia
Yrityksen perusti Mark Shuttleworth, joka myi vuonna 1999 digitaalisia sertifikaatteja tarjoavan yrityksensä nimeltä Thawte. Shuttleworth aloitti Ubuntu-jakelun ja perusti Canonicalin. Canonicalin tehtävä oli valvoa, että julkaisut tapahtuvat ajallaan, vastaavat tiettyjä kriteerejä, ja että ohjelmisto toimii tietyllä laitteistolla jolle kolmannet osapuolet pyytävät sertifiointia. Canonicalin liiketoimintamalli on tarjota palveluja, jotka liittyvät ohjelmistoon. Yrityksen tarjoamiin palveluihin kuuluvat tekninen tuki, kehitystyö, muokkaaminen ja laitetuki halutulle alustalle.

## Palvelut
Canonical kehittää ohjelmistoja ja tarjoaa tuki- ja ylläpitopalveluja yrityksille.

MicroCloud on Canonicalin kehittämä ohjelmisto pilvipalveluita varten, joka on suunnattu helppoon palveluiden tarjoamiseen.

Canonical myös ylläpitää Snap-nimistä Linux-jakeluille tarkoitettua sovelluskauppaa (Snap Store), joka tarjoaa helposti asennettavia työpöytäsovelluksia. Snap Storessa julkaisevat sovelluksia esimerkiksi Spotify, Google ja Microsoft. Canonical myös kehitti snap-säiliöiksi paketointiin Snapcraft-nimisen työkalun.

## Projektit

### Avoin lähdekoodi
* Ubuntu, Linux-jakelu
* GNU Bazaar, versionhallintajärjestelmä
* Storm
* Juju
* Ubiquity, graafinen asennusjärjestelmä
* Launchpad, keskitetty sivusto sisältäen seuraavia avoimen lähdekoodin ohjelmien kehittämistyökaluja:
** PPA
** Blueprints, työkalu ohjelmistojen ominaisuuksien suunnitteluun
** Code
** Answers, tukisivu
** Rosetta, käännöstyökalu ohjelmistojen lokalisointiin
** Malone
** Soyuz, työkalu kustomoitujen jakeluiden tekemiseen, kuten Kubuntu sekä Xubuntu

### Muut projektit ja palvelut
* Landscape
* Snap Store
* Ubuntun sovellusvalikoima

### Lakanneet projektit ja palvelut
* Ubuntu One
* Unity-työpöytäympäristö
* Mir, ikkunointijärjestelmä
* Upstart
* Quickly

### Yhteisyritykset
* Windows Subsystem for Linux

## Tytäryhtiöt
* Canonical Group Ltd. sijaitsee Lontoossa.
* Canonical USA Inc. sijaitsee Austinissa ja Bostonissa.
* Canonical China Ltd. (kiina: 科能软件股份有限公司) sijaitsee Shanghaissa.
* Canonical Brasil Ltda. sijaitsee São Paulossa.
* Canonical Canada Ltd. sijaitsee Montrealissa (toimisto ei ole enää käytössä).
* Canonical Ltd Taiwan Br. (kiina: 英屬曼島商肯諾有限公司臺灣分公司) sijaitsee Taipeissa.

## Lähteet

## Aiheesta muualla
*https://ubuntu.com/tutorials/create-your-first-snap#1-overview
Malabarintöyhtökiuru

**Malabarintöyhtökiuru** (*Galerida malabarica*) on intialainen varpuslintu. Sen elinympäristö käsittää Intian niemimaan lounaisosan Gujaratin kaakkoispuolella. Giovanni Antonio Scopoli kuvaili lajin holotyypin Malabarrannikolta 1786.

## Lähteet
Tropiikkitöyhtökiuru

**Tropiikkitöyhtökiuru** (*Galerida modesta*) on afrikkalainen töyhtökiurujen sukuun kuuluva varpuslintu. Sen esiintymisalue käsittää mantereen länsi- ja keskiosia Senegambiasta Etelä-Maliin, Guineasta, Sierra Leonesta ja Norsunluurannikolta itään Sudanin lounais- ja eteläosiin sekä Kamerunin ylängöt, Kongon luoteisosan, Keski-Afrikan kaakkoisosan ja Ugandan luoteiskolkan. Siitä tunnetaan neljä alalajia. Theodor von Heuglin kuvaili lajin holotyypin Bongosta, Bahr-el-Ghazalista, Sudanista 1864.

## Lähteet
Sam Harper

**Sam Harper** on yhdysvaltalainen käsikirjoittaja, ohjaaja ja elokuvatuottaja. Hänellä on kolme lasta.

## Tuotanto
### Käsikirjoittanut
* *Rookie of the Year* (1993)
* *[[Just Married]]* (2003)
* *[[Villi tusina]]* (2003)
* *[[Villi tusina 2]]* (2005)
* *[[Karvakamut]]* (2006)
* *House Broken* (2009)

### Ohjannut
* *House Broken* (2009)

### Tuottanut
* *The Last Day of Summer* (2007)

## Aiheesta muualla
*Sam Harper (Internet Movie Database)
Kokkolan linja-autoasema

**Kokkolan linja-autoasema** sijaitsee Kokkolan ydinkeskustassa Tehtaankadulla, Rautatienkadulla ja Kustaa Aadolfinkadulla. Kaikki Kokkolan paikallis- ja kaukoliikenteen vuorot pysähtyvät asemalla. Linja-autoasemalla on kuusi lähtölaituria, ja sieltä lähtee päivittäin kymmeniä vuoroja. 

Kokkolan Matkahuolto valittiin vuonna 2006 vuoden Matkahuolloksi.

Tammikuussa 2025 rakennusta alettiin purkaa uuden hotelli- ja liikerakennuksen tieltä.

## Lähteet
Norjan Supercup

**Norjan Supercup** (*Superfinalen*) oli kahdesti järjestetty jalkapallokilpailu Norjassa. Siinä kohtasivat edellisen kauden Tippeligaenin ja Norjan Cupin mestarit. Supercup pelattiin noin viikkoa ennen Norjan liigan alkua. Mikäli sama joukkue oli voittanut edellisellä kaudella sekä liigan että cupin pelasi mestari liigassa toiseksi sijoittunutta seuraa vastaan.

Ottelu järjestettiin hyväntekeväisyystapahtumana vuosina 2009 ja 2010. Sen tuotto meni UNICEFille. Superfinalen osoittautui kuitenkin taloudellisesti kannattamattomaksi ja se lopetettiin. 

## Loppuottelut
Antti Chydeniuksen katu

**Antti Chydeniksen katu** () sijaitsee Kokkolassa. Se on saanut nimensä Anders Chydeniuksen mukaan. Katu alkaa Tehtaankadusta ja kulkee koilliseen. Se päättyy Pohjoisväylän kohdalla. Antti Chydeniuksen kadulla sijaitsee muun muassa Kokkolan keskuskenttä ja vuonna 1930 rakennettu Mäntykankaan koulu. Katu kulkee Kiviniittyssä, Mäntykankaassa, Neristanissa ja Hakalahdessa.
Kaarlelankatu (Kokkola)

**Kaarlelankatu** () on Kokkolassa oleva katu. Katu on saanut nimensä Kokkolaan vuonna 1977 liitetyltä Kaarlelan kunnalta. Kaarlelankatu alkaa Pohjoisväylän risteyksestä, suuntanaan etelä, ja loppuu Rautatienkadun kulmaan. Kaarlelankadulla sijaitsee muun muassa Kokkolan pääpoliisiasema, Kokkolan jäähalli, Uintikeskus Vesiveijari ja Sokos Hotel Kaarle. Kaarlelankadulla on hotelli Kaarlen kohdalla iso kivi, johon on tehty J. V. Snellmanin patsas. Kaarlelankatu kuluu osittain Mäntykankaaseen ja Rytimäkeen.
Huilukiuru

**Huilukiuru** (*Galerida magnirostris*) on eteläafrikkalainen varpuslintu. Sen elinympäristö käsittää Namibian lounaiskolkan, Lesothon ja Etelä-Afrikan lounais- ja länsiosat. Siitä tunnetaan kolme alalajia. James Francis Stephens kuvaili lajin holotyypin läheltä Kapkaupunkia 1826.

## Lähteet
Pikkutöyhtökiuru

**Pikkutöyhtökiuru** (*Galerida deva*) on intialainen varpuslintu. Sen elinympäristö käsittää Intian niemimaan keski- ja länsiosat. William Henry Sykes kuvaili lajin holotyypin Deccanista 1832.

## Lähteet
Torikatu (Kokkola)

**Torikatu** () on Kokkolassa sijaitseva katu. Torikatu alkaa Hakalahdenkadun kulmasta ja loppuu Tehtaankadun risteykseen. Torikadulla sijaitsevat muun muassa Kokkolan tori, Hotel Seurahuone ja Kokkolan kaupunginteatteri.
Patagoniansirkku

**Patagoniansirkku** (*Phrygilus patagonicus*) on Etelä-Amerikassa Chilessä ja Argentiinassa tavattava tangaroihin kuuluva varpuslintu.

## Koko ja ulkonäkö
Kooltaan patagoniansirkku on noin 15&nbsp;cm. Koiraan pää on väriltään harmaa. Selkä on okrankeltainen ja yläperä kirkkaamman keltainen. Siivet ovat mustat. Vatsa on keltainen ja kyljet hieman ruskeammat. Naaras eroaa koiraasta oliivinvihreän selkänsä perusteella. Harmaahuppusirkku (*Phrygilus gayi*) muistuttaa patagoniansirkkua, mutta on kookkaampi ja alavatsastaan valkoinen.

## Levinneisyys ja elinympäristö
Patagoniansirkkua tavataan Chilestä ja Länsi-Argentiinasta. Lajin elinympäristöä ovat metsien reunamaat ja pensaikot. Lajin elinympäristöt sijaitsevat yleensä alle 1&nbsp;200 metrin korkeudella meren pinnasta.

## Lähteet
Don’t Tell Me Promo Tour

**Don't Tell Me Promo Tour** on Madonnan ensimmäinen promo-kiertue. Se mainostaa vuonna 2000 tullutta uutta studioalbumia *[[Music (Madonnan albumi)|Musicia]]*. Don't Tell Me Promo Tour esitettiin kahdessa paikassa, *Roseland Ballroomissa* New Yorkissa sekä *Brixton Academyssa* Lontoossa.

## Esityslista
# "Impressive Instant"
# "Runaway Lover"
# "Don't Tell Me
# "What It Feels Like For A Girl"
# "Holiday" (vain Lontoossa)
# "Music"

## Lähteet
* madeyes.com
Thriller (kappale)

**Thriller** on yhdysvaltalaisen laulajan Michael Jacksonin seitsemäs vuoden 1982 albumilta *[[Thriller]]* julkaistu single. Se julkaistiin vasta vuonna 1984. Kappaleen on säveltänyt ja sanoittanut Rod Temperton.

## Kappaleet
* **7" Single:**
# ”Thriller” – 4:37
# ”Things I Do for You” (live) – 3:31
		
* **12" Maxi:**
# ”Thriller” (pitkä versio) – 5:57
# ”Thriller” (uudelleenmiksattu lyhyt versio) – 4:05
# ”Things I Do for You” (live) – 3:31

* **CD-Single:**
# ”Thriller” (single edit) – 4:08
# ”Can’t Get Outta the Rain” (albumiversio) – 4:09

* **DualDisc-Single:**
# ”Thriller” – 4:09
# ”Thriller” (albumiversio) – 5:58

## Katso myös
* *[[Michael Jackson’s Thriller]]*

## Lähteet
Kalpa (lehti)

**Kalpa** on Kadettitoverikunta ry:n julkaisema aikakaustyyppinen opiskelijalehti. Vuonna 1930 perustetun lehden artikkelit käsittelevät kadettien ja muiden Maanpuolustuskorkeakoulussa opiskelevien ihmisten elämään liittyviä asioita eri näkökulmista.

Lehti ilmestyy kolme kertaa vuodessa ja jokaisesta numerosta otetaan 2&nbsp;500–3&nbsp;000 kappaleen painos. Kadettien lisäksi lehti jaetaan myös MPKK:n henkilökunnalle, upseereille, yhteistyöyrityksille, varuskuntiin sekä muille sidosryhmille. Lehden päätoimittaja vaihtuu vuosittain lokakuun alussa, jolloin vastuu lehden toimittamisesta siirtyy kadettien toiselle vuosikurssille. 

## Aiheesta muualla
* Kalpa-lehti
Tomi Pöllänen

**Tomi Ensio Pöllänen** (s. 26. toukokuuta 1978 Joensuu) on suomalainen uransa lopettanut jääkiekkolija.

## Ura
Pöllänen on Jokipoikien kasvatti. Hän pelasi ensimmäiset miesten pelinsä jääkiekon I-divisioonassa kaudella 1996–1997. Välillä joukkueensa kapteeninakin toiminut Pöllänen edusti Jokipoikia vuoteen 2001 asti ja siirtyi kaudeksi 2001–2002 Kouvolan KooKoohon. Hän teki siellä läpimurtonsa tehdessään 44 ottelussa tehot 28+23=51. Pöllänen voitti 28 osumallaan Mestiksen maalipörssin ja valittiin tähdistökentälliseen. Pistepörssissä hän sijoittui kolmanneksi yhdessä Hermeksen Jani Uskin kanssa. Pöllänen voitti myös Mestiksen hopeaa.

Pöllänen siirtyi kaudeksi 2002–2003 jääkiekon SM-liigan Porin Ässiin. Hän pelasi kauden 2004–2005 GET-liigan Frisk Tigersissa. Pöllänen palasi SM-liigaan kaudeksi 2005–2006 ja siirtyi sarjaan nousseeseen KalPaan. Hän oli aluksi seurassa kahden viikon koeajalla, jonka jälkeen sai 1+1-vuotisen sopimuksen. Pöllänen aloitti kauden 2006–2007 ottelukohtaisella sopimuksella Jokipojissa, mutta siirtyi seitsemän ottelun jälkeen kuukauden koeajalle Sveitsin Nationalliga B:n HC Sierreen. Hänen piti alun perin tuurata loukkaantunutta Eric Fortieriä, mutta jäi lopulta ilman sopimusta. Pöllänen palasi loppukaudeksi Jokipoikiin marraskuussa 2006.

Pöllänen siirtyi kaudeksi 2007–2008 GET-liigan Lillehammer IHK:hon. Hän pelasi joukkueessa kolme kautta. Ensimmäisellä kaudellaan Pöllänen oli GET-liigan pistepörssin kuudes, toisella kolmas ja kaudella 2009–2010 hän voitti runkosarjan pistepörssin tehoin 28+41=69. Pöllänen valittiin liigan tähdistökentälliseen ja palkittiin kauden parhaana pelaajana.

Kaudeksi 2010–2011 Pöllänen palasi Frisk Tigersiin. Hän oli tehoilla 19+32=51 joukkueen paras pistemies ja sijoittui GET-liigan pistepörssissä yhdeksänneksi. Kevään 2011 pudotuspeleissä Pöllänen oli tehoilla 1+5=6 Tigersin paras syöttäjä ja hän jakoi joukkueen sisäisen pistepörssin voiton maanmiehensä Markku Vuorisalon kanssa.

Kaudeksi 2011–2012 Pöllänen siirtyi Ruotsin I-divisioonan Karlskrona HK:hon. Karlskrona HK nousi kauden päätteeksi Allsvenskaniin. Kaudeksi 2012–2013 Pöllänen nimettiin joukkueen kapteeniksi.

## Tilastot

## Lähteet

## Aiheesta muualla
*
*
Yhdysvaltain terveydenhuoltouudistus

**Yhdysvaltain terveydenhuoltouudistus**, puhekielessä **Obamacare** tai **ACA**, on uudistus, jonka sisältö on Yhdysvaltain edustajainhuoneen 22. maaliskuuta 2010 hyväksymässä lakipaketissa nimeltä **Patient Protection and Affordable Care Act** (myös muodossa **H. R. 3590**).

## Poliittinen prosessi
Edustajainhuone hyväksyi lakiehdotuksen äänin 219–212. Jokainen republikaani sekä 34 demokraattia äänesti ehdotusta vastaan.

Yhdysvaltain presidentti Barack Obama vahvisti lain seuraavana päivänä, 23. maaliskuuta. Terveydenhuoltouudistus oli yksi Obaman merkittävimmistä sisäpoliittisista hankkeista. Muutosta valmisteltiin yli vuoden ajan.

Donald Trumpin vaalilupauksiin kuului lain kumoaminen, mutta kumoaminen ei saanut riittävästi kannattajia republikaanien keskuudessa, ja Trump perui 24.3.2017 aiotun äänestyksen. Osa vastusti sitä siksi, että se olisi vienyt terveydenhoidon vähävaraisilta, osa siksi, että sen tuomat säästöt eivät olisi olleet riittäviä.

## Sisältö
Uudistus takaa sairausvakuutuksen yli 30 miljoonalle yhdysvaltalaiselle. Aluksi uudistus rajoittaa sairausvakuutusyhtiöiden mahdollisuuksia evätä vakuutus niiltä, joilla on jo valmiiksi olemassa oleva terveysongelma. Vakavaan tautiin sairastuneen vakuutetun turvaa ei voi myöskään enää yhtäkkiä lopettaa. Lisäksi jokaiselle tulee myöhemmin pakolliseksi hankkia sairausvakuutus vähävaraisten saadessa valtion tukea tai verohelpotuksia sen maksamiseksi.

## Lähteet

## Aiheesta muualla

* Plain Text or PDF formats of H.R. 3590 
* Patient Protection and Affordable Care Act  
* Overview of H.R. 3590 
* Entry for H.R. 3590
American Life Promo Tour

**American Life Promo Tour** on Madonnan toinen promokiertue. Se mainosti vuonna 2003 ilmestynyttä uutta studioalbumia *[[American Life]]*. American Life Promo Tour esitettiin yhdeksässä paikassa, *MTV Times Square Studioilla* ja *Tower Recordsissa* New Yorkissa, *RTL Studioilla* Kölnissä, kaksi kertaa *BBC:llä*, *ITV Studioilla* ja *HMV:ssä* Lontoossa sekä *Carerre Studioilla* ja *La Cantine Du Faubourgissa* Pariisissa.

## Esityslista
# "American Life"
# "Hollywood"
# "Nothing Fails"
# "X-Static Process"
# "Mother And Father"
# "Music"
# "Don't Tell Me"
# "Like A Prayer"
# "Like A Virgin"

## Esiintyjät
* Mirwais Ahmadzaï - kitara
* Monte Pittman - kitara
* Stuart Price - kosketinsoitin
* Michael McKnight - ohjelmoija / kosketinsoitin
* Steve Sidelnyk - rummut

## Lähteet
* madeyes.com - http://madeyes.com/
Nuokkukohokki

**Nuokkukohokki** (*Silene nutans*) on monivuotinen, nuokkuvakukkainen kohokkilaji.

## Ulkonäkö ja koko

Nuokkukohokki kasvaa 20–40 senttimetriä korkeaksi. Se on monivartinen, varsi on yleensä karvainen ja varsinkin yläosastaan tahmea. Kukintovarren tyvellä on tavallisesti kukattomia versoja. Kasvin juurakko on vaalea. Aluslehdet ovat vastapuikeita-suikeita. Ylimmät varsilehdet ovat tasasoukan suikeita. Kukinto koostuu useista toispuoleisesti nuokkuvista haaroista, ja niiden päässä sijaitsevista vaaleista kukista. Kukan verhiö ja teriö ovat viisilehtisiä. Verhiö on ulkoverhiötön, pysyvästi hoikka ja violettisuoninen. Terälehdet ovat kellertävänvalkeat, kynnelliset ja syvään kaksijakoiset, niiden liuskat ovat kapeat. Suomessa nuokkukohokki kukkii kesä-heinäkuussa. Kukat ovat iltaisin tuoksuvia. Hedelmänä on kota.

Nuokkukohokista tunnetaan Pohjoismaissa kaksi muunnosta, karvanuokkukohokki (var. *nutans*) ja kaljunuokkukohokki (var. *infracta*). Näistä jälkimmäinen on kokonaan kalju.

## Levinneisyys
Nuokkukohokkia tavataan Euroopassa Pyreneiden niemimaalta Venäjälle saakka. Etelässä levinneisyysalue ulottuu Etelä-Italiaan, Pohjois-Kreikkaan, Romaniaan, Etelä-Ukrainaan ja Keski-Venäjän eteläosiin, pohjoisessa Britteinsaarille, Fennoskandian keskiosiin ja Keski-Venäjän pohjoisosiin. Levinneisyysalue jatkuu Venäjällä Aasian puolelle Keski-Siperiaan saakka. Ihmisen mukana laji on levinnyt myös muutamalle alueelle Pohjois-Amerikassa ja Uudessa-Seelannissa. Suomessa nuokkukohokki on melko yleinen laji eteläisimmässä osassa maata, missä se kasvaa myös alkuperäisenä. Lounais-Suomessa se on paikoin yleinenkin. Pohjoisempana laji on satunnainen uustulokas, jota on Länsi-Lapissa tavattu Käsivarren korkeudelle asti.

## Elinympäristö
Nuokkukohokki kasvaa muun muassa kuivilla mäenrinteillä, kalliotörmillä, harjunrinteillä, harjukedoilla, rinneniityillä ja -pensaikoissa ja kyläkedoilla.

## Lähteet
* 
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2022: Nuokkukohokin (''Silene nutans'') levinneisyys Suomessa.
* Suomen Lajitietokeskus: Nuokkukohokki (''Silene nutans'')
* Pinkka, Lajintuntemuksen oppimisympäristö: Nuokkukohokki (''Silene nutans'')
* Luontoportti: Nuokkukohokki (''Silene nutans'')
* Pohjolan kasvien pauloissa: ''Silene nutans'' – nuokkukohokki
* ITIS: ''Silene nutans'' 
* United States Department of Agriculture (USDA): ''Silene nutans''
Human Nature (Michael Jacksonin kappale)

**Human Nature** on yhdysvaltalaisen laulajan Michael Jacksonin viides vuoden 1982 albumilta *[[Thriller]]* julkaistu single. Se julkaistiin heinäkuussa 1983. Kappale otettiin menestyslevylle viime hetkessä, kun tuottaja Quincy Jones kuuli demonauhan, jonka Toto-yhtyeestä tuttu Steve Porcaro oli tehnyt keskeneräisellä, lopulliseen versioon päätymättömällä sanoituksella. Alkuperäinen sanoitus käsitteli Porcaron tyttären kokemusta koulussa, kun poika oli tönäissyt tätä. Siihen isä oli vastannut: "Ehkä se poika piti sinusta, se on ihmisluontoa". *Thrillerin* tuottaja piti "Human Naturea" täydellisenä pehmeänä lauluna levylle, ja kappaleen lopullisen lyriikan teki John Bettis. Kappaleesta on tullut arvostettu, muun muassa Miles Davis on versioinut sen, ja se oli yksi *Thrillerin* top10-hiteistä, joita oli ennenkuulumattomat seitsemän singleä.

## Lähteet
Don’t Stop ’til You Get Enough

**Don’t Stop ’til You Get Enough** on yhdysvaltalaisen laulajan Michael Jacksonin ensimmäinen single vuoden 1979 albumilta Off the Wall. Kappale oli Jacksonin ensimmäinen itse sävelletty sooloartistina. Hän oli kuitenkin säveltänyt aiemmin kappaleita hänen ja veljiensä yhtyeelle The Jackson 5.

## Kappaleet
* **7" single:**
# ”Don’t Stop ’til You Get Enough” – 4:00
# ”I Can’t Help It” – 4:29
			
* **12" maxi:**
# ”Don’t Stop ’til You Get Enough (12")” – 5:45
# ”I Can’t Help It” – 4:29
		
* **DualDisc-single:**
# ”Don’t Stop ’til You Get Enough” – 3:59
# ”Don’t Stop ’til You Get Enough (original 12" edit)” – 5:55

* **Albumiversio:**
# ”Don’t Stop ’til You Get Enough” – 6:05

## Lähteet
Saksan jalkapallon 1. Bundesliiga 1991–1992

**Saksan jalkapallon 1. Bundesliigan kausi 1991–1992** oli järjestyksessään 29. maan korkeimman sarjatason, 1. Bundesliigan, kausi. Se alkoi 2. elokuuta 1991.

Nousijoina kauden aloittivat FC Hansa Rostock, FC Schalke 04, Dynamo Dresden ja MSV Duisburg. 

Mestaruuden voitti VfB Stuttgart. Bundesliigasta putosivat Stuttgarter Kickers, FC Hansa Rostock, Fortuna Düsseldorf ja MSV Duisburg.

## Sarjataulukko

## Parhaat maalintekijät

## Lähteet

## Aiheesta muualla
*RSSSF tilastot
Drenthe (täsmennyssivu)

**Drenthe** tarkoittaa seuraavia asioita:

* Drenthe, provinssi Alankomaissa
* Drenthe, kunnallishallinnoton alue Michiganissa Yhdysvalloissa
* Eugène Drenthe, surinamelainen runoilija ja näytelmäkirjailija
* Giovanni Drenthe, surinamelainen jalkapalloilija
* Midden-Drenthe, kunta Alankomaissa
* Ronde van Drenthe, alankomaalainen maantiepyöräilykilpailu
* Royston Drenthe, alankomaalainen jalkapalloilija
* Hr. Ms. Drenthe (D816), Alankomaiden kuninkaallisen laivaston hävittäjä.
Kampaniili

**Kampaniili** () on kirkon erillinen kellotorni. Varhaisimmat ovat peräisin alkuseurakunnan ajoilta. Kampaniileja on nykyään myös muissa julkisissa rakennuksissa kuin kirkoissa.

Kuuluisia kampaniileja ovat muun muassa Pisan torni, Pyhän Markuksen torni Venetsiassa ja Torinon tuomiokirkon kampaniili.

## Katso myös
*Kellotapuli

## Lähteet
*Tietojätti, 2. painos, Gummerus 1993

### Viitteet
Dirty Rotten

__NOTOC__
**Dirty Rotten EP/LP** on crossover thrash -yhtye D.R.I.:n ensimmäinen studioalbumi. 

## Kappaleet

### This Side
#
#
#
#
#
#
#
#
#

### That Side
#
#
#
#
#
#
#
#
#
#
#
#
#

## Kokoonpano
* Kurt Brecht – laulu
* Spike Cassidy – kitara
* Dennis Johnson – basso
* Eric Brecht – rummut

## Arvostelut
* Allmusic: 

## Lähteet
Saksan jalkapallon 1. Bundesliiga 1992–1993

**Saksan jalkapallon 1. Bundesliigan kausi 1992–1993** oli järjestyksessään 30. maan korkeimman sarjatason, 1. Bundesliigan, kausi. Se alkoi 15. elokuuta 1992.

Nousijoina kauden aloittivat SC Freiburg, MSV Duisburg ja VfB Leipzig. 

Mestaruuden voitti Werder Bremen. Bundesliigasta putosivat VfL Bochum, KFC Uerdingen 05 ja 1. FC Saarbrücken.

## Sarjataulukko

## Parhaat maalintekijät

## Lähteet

## Aiheesta muualla
* RSSSF tilastot
A New Bohemia

__NOTOC__
**A New Bohemia** on Lapkon neljäs studioalbumi, joka julkaistiin 2. toukokuuta 2010.

Albumi ylsi Suomen virallisen listan sijalle 3.

## Kappaleet
#
#
#
#
#
#
#
#
#
#

## Kokoonpano
* Malja – laulu, kitara
* Nordberg – bassokitara
* Heikkonen – rummut

## Arviot
* Desibeli.net: 
* Imperiumi.net: 
* Rumba: 
* Soundi: 

## Lähteet
Le maschere

**Le maschere** on Pietro Mascagnin prologista ja kolmesta näytöksestä koostuva ooppera (*commedia lirica*). Se kantaesitettiin 17. tammikuuta 1901 Milanossa, Genovassa, Torinossa, Roomassa, Venetsiassa ja Veronassa. Teoksen libretto on Luigi Illican käsialaa.

## Lähteet

## Aiheesta muualla
* Allmusic.com: Le maschere, opera (commedia lirica e giocosa) in 3 acts
Repullinen hiittiä

**Repullinen hiittiä** on rap-artisti Brädin ensimmäinen studioalbumi, joka julkaistiin 12. toukokuuta 2010. Albumin julkaisi Rähinä Records -levy-yhtiö ja sen tuotannosta vastaa kokonaan MGI. Levyllä vierailevat muun muassa Sami Saari, Illi, TS, Cheek ja Osmo Ikonen. Levyn nimi  on mukaelma Eppu Normaalin *[[Repullinen hittejä]]* -kokoelma-albumista.

## Kappaleet
# 
# 
# 
# 
# 
#  
# 
# 
# 
# 
# 
# 
# 
#  

### Lisäietoja kappaleista
Kappale "Parempaa kangasta" julkaistiin ensimmäistä kertaa jo vuonna 2008 *[[Suomihiphoppia Vol. 5]]* -kokoelmalla. "Kuka hän on" kappaleen kertosäkeen sanat on Kasevan kappaleesta "Striptease-tanssija". "Kato mun käteen" sisältää samplet Elastisen kappaleesta "Nuori nero" sekä 5th Elementin *2.8 promillea* -kokoelman "Mä oon niin leija" -kappaleesta.

## Repullinen remixejä
Albumista julkaistiin 4. elokuuta 2012 DJ Luoman tekemä remixversio nimellä *Repullinen remixejä*. Remixversio julkaistiin vain ilmaisladattavaksi internetissä.

### Kappaleet
# Lentoon (mukana Mika Tauriainen)
# Jatkan matkaa (mukana Timo Pieni Huijaus & Osmo Ikonen)
# Mä lähden (mukana Jontte Valosaari)
# Taistelutoverit (mukana TS)
# Niin kauan (mukana Sami Saari)
# Vihreempää (mukana Redrama)
# Kuka hän on
# SKIT
# Selkä suoraan (mukana Nikolai Alho)
# Kato mun käteen
# Mä tarjoon (mukana Illi)
# Kuka eka (mukana Elastinen & Tasis)
# Kättä hiusrajaan
# Vasemmalla kädellä (mukana Cheek)
# EPMT mestari areenalla

#### Lisäietoja kappaleista
Ainoa kappale, jota ei ole remix-versiossa on "Parempaa kangasta".  Albumilla on alkuperäisten kappaleiden lisäksi yksi skitti sekä kappale "EPMT mestari areenalla", joka on koottu Brädin säkeistöistä Herrasmiesliigan viideltä ensimmäiseltä "Ei pahalla, mut tahallaan" -kappaleelta.

## Arvostelut
* Tuoreet Platat: 

## Lähteet
I Rantzau

**I Rantzau** on Pietro Mascagnin nelinäytöksinen ooppera Giovanni Targioni-Tozzettin ja Guido Menascin librettoon. Se kantaesitettiin 10. marraskuuta 1892 Firenzen Teatro della Pergolassa. Teos on levytetty vuonna 1992 Bruno Rigaccin johtamana.

## Lähteet

## Aiheesta muualla
* Allmusic.com: I Rantzau, opera in 4 acts
Teollinen yhteiskunta ja sen tulevaisuus

**Teollinen yhteiskunta ja sen tulevaisuus** () on *Unabomberina* tunnetun kirjepommittaja Theodore Kaczynskin kirjoittama manifesti. Se julkaistiin 19. syyskuuta 1995 FBI:n suosituksesta The Washington Postissa sekä The New York Timesissa. Kaczynski oli toimittanut manifestin lehtien toimituksille kesäkuussa 1995. FBI suositteli lehdille manifestin julkaisemista vihjeiden saamiseksi.

Kaczynski oli poliisille osoitetussa kirjeessään luvannut lopettaa kirjepommikampanjansa, mikäli hänen manifestinsa julkaistaisiin laajalevikkisessä sanomalehdessä. Viimeisin pommi oli ollut tappava. Manifestin julkaisun jälkeen veljen vaimo epäili Theodoren voivan olla Unabomber ja veli David tunnisti Theodoren kirjoitustyylin vertaamalla henkilökohtaisiin kirjeisiin ja paljasti tämän FBI:lle. Kaczynskin asumukselle tehtiin kotietsintä ja hänet pidätettiin 4. huhtikuuta 1996. 

## Sisältö

*Teollinen yhteiskunta ja sen tulevaisuus* alkaa Kaczynskin väitteellä "Teollinen vallankumous ja sen seuraukset ovat olleet katastrofi ihmiskunnalle". Manifesti käsittelee teollistumisen ja modernin teknologian haittoja ihmisille sekä luonnolle. Kaczynski katsoo, että ihmisvapauden ja autonomian kaventuminen on väistämätöntä teknologisessa yhteiskunnassa, koska "järjestelmän täytyy säädellä tarkkaan ihmisten käyttäytymistä toimiakseen". Kaczynski uskoo tämän johtavan voimattomuuden tunteeseen, stressiin ja muihin psykologisiin ongelmiin.

Kaczynski kritisoi manifestissaan Sylvanin oppimiskeskusten kaltaisia paikkoja, joissa ihmiset "aivopestään" käyttäytymään järjestelmän mukaisesti. Hän korostaa, ettei propaganda kuitenkaan rajoitu vain oppimiskeskuksiin. Myös media ja yritykset manipuloivat ihmisiä käyttäytymään järjestelmälle hyödyllisellä tavalla. Kaczynskin mielestä teollista yhteiskuntaa ei voida tuhota rauhanomaisin keinoin, vaan sen tuhoaminen vaatii vallankumouksen.

Kaczynski analysoi manifestissaan modernia vasemmistoa. Hän uskoo modernin vasemmistolaisuuden olevan teknologisesta elämäntavasta johtuvaa oireilua. Kaczynski nimittää alhaisen itsetunnon ja ylisosiaalistumisen vasemmistolaisille keskeisiksi taipumuksiksi. Kaczynski pitää vasemmistolaisia esteenä teknologiavastaiselle vallankumoukselle, koska "vasemmistolaista ajaa vallantarve" ja "vasemmistolainen ei todennäköisesti koskaan luovu teknologiasta, koska teknologia on liian arvokas kollektiivisen vallan lähde". Hän ennustaa, että vasemmistolaiset tulevat käyttämään modernia teknologiaa muiden sananvapauden rajoittamiseen.  

Kaczynski oli lukenut ranskalaisen filosofin Jacques Ellulin teoksia, joista tunnetuin on tekniikan haittoja käsittelevä *[[The Technological Society]]*. Kaczynski on maininnut Ellulin teoksen lempikirjakseen.

## Katso myös
*Anarkoprimitivismi

## Kirjallisuus
* 

## Aiheesta muualla

* Timo Hännikäinen: Terroristi väärässä paikassa väärään aikaan. Ylioppilaslehti 10/2006.
Juice Leskisen kirjallinen tuotanto

**Juice Leskisen kirjallinen tuotanto** kattaa Juice Leskisen kirjoittamia ja suomentamia kirjoja.

## Omat kirjat
### Runokokoelmat
* 
* 
* 
* 
* 
* 
* 
* 
* 
* 

### Lastenkirjat
* 
* 
* 
* 

### Muut kirjat
*  
* 
* 
* 

## Nuottikirjat
* *Juice Leskinen &  Coitus Int * (Love Records, 1973)
* *XV yö (Tauko III)* (1980)
* *Ajan henki* (Johanna Kustannus, 1981)  
* *Ilomantsi* (Johanna Kustannus, 1981) 
* *Deep Sea Diver* (1983)
* *Maamme lauluja 1* (Love Kustannus, 1985)
* *Maamme lauluja 2* (Love Kustannus, 1986)
* *Maamme lauluja 3* (Love Kustannus, 1986)
* *Maamme lauluja 4* (Love Kustannus, 1991)
* *Haitaribussi* (Love Kustannus, 1993)
* *Maamme lauluja 5* (Love Kustannus, 1996)
* *Kautta aikain* (2007)

## Suomennoksia
### Kirjoja
* 
* 

### Näyttämöteoksia
* Stephen Sondheim: *[[Sweeney Todd]]* (1997)
* Stephen Sondheim: *[[A Little Night Music]]* (1997?)
Sylvan Learning

**Sylvan Learning** (aiemmin **Sylvan Learning Center**) on useita oppimiskeskuksia käsittävä yritys. Sylvan tarjoaa henkilökohtaista avustusta lukemisessa, kirjoittamisessa, matematiikassa sekä opiskelutaidoissa. Se tarjoaa avustusta 4½-vuotiaista aina high school -ikäisiin asti.

Sylvanilla on noin 1 100 oppimiskeskusta ympäri Pohjois-Amerikkaa. Keskuksia on 49 Yhdysvaltojen osavaltiossa sekä kuudessa Kanadan provinssissa. Sen päämaja sijaitsee Baltimoressa, Marylandin osavaltiossa Yhdysvalloissa.

Unabomberina tunnettu yhdysvaltalainen kirjepommittaja Theodore Kaczynski kritisoi New York Timesissa vuonna 1995 ilmestyneessä manifestissaan *[[Teollinen yhteiskunta ja sen tulevaisuus]]* sitä, kuinka Sylvanin tapaiset oppimiskeskukset aivopesevät lapsia yhteiskuntaan sopiviksi.

## Lähteet
Kuusi moraalitarinaa

**Kuusi moraalitarinaa** tai **Kuusi moraalista tarinaa** (*Six contes moraux* tai myös *Contes moraux*) on ranskalaisen elokuvaohjaajan Éric Rohmerin kuuden elokuvan sarja vuosilta 1962–1972.

Rohmer ei ollut erityisen tunnettu ohjaaja, eikä hänen esikoiselokuvansa *[[Leijonan merkki]]* saanut juuri huomiota. *Kuusi moraalitarinaa* -elokuvasarjan edetessä hänen maineensa kuitenkin alkoi kasvaa. Kiitetyimpiä ja yleisön suosikkeja ovat erityisesti *[[Yöni Maudin luona]]* ja *[[Clairen polvi]]*. 

Kunkin elokuvan tarina rakentuu muunnelmana samasta teemasta: miehen ja naisen rakkaudesta, josta mies pyrkii pois toisen naisen luokse mutta palaa kuitenkin ensimmäisen luo. Rohmer on korostanut, että ranskan kielen moraali-sana on merkitykseltään toinen kuin muissa kielissä. Kyse ei ole tarinasta, jossa on moraali, vaan "moraliste" on kiinnostunut ihmisen sisäisistä mielenliikkeistä, ja olennaista on siten ihmisen oma näkemys käyttäytymisestään, ei käyttäytyminen sinänsä.

#*[[La Boulangère de Monceau]]* (1962) – lyhyt, ei esitetty teatterissa
#*[[La Carrière de Suzanne]]* (1963) – lyhyt, ei esitetty teatterissa
#*[[Yöni Maudin luona]]* (*Ma nuit chez Maud*, 1969) – valmistui vasta *Keräilijättären* jälkeen.
#*[[Keräilijätär]]* (*La Collectionneuse*, 1967)
#*[[Clairen polvi]]* (*Le Genou de Claire*, 1970, Louis Dellucin palkinto)
#*[[Rakkaus iltapäivällä]]* (*L'Amour l'après-midi*, 1972).

## Lähteet
Päällekkäisvalotus

**Päällekkäisvalotus** on valokuvauksessa käytetty tekniikka, jossa sama valokuva valotetaan kahdesti tai useammin.

Kaksoisvalotuksella luodaan kuva, jossa on päällekkäin kaksi kuvaa. Sitä voidaan käyttää luomaan aavemaisia kuvia tai tuomaan kuvaan ihmisiä tai esineitä, joita ei alkuperäisessä kuvassa ollut paikalla. Tekniikkaa on käytetty usein valokuvahuijausten luomiseen ja toisaalta myös taiteellisten syiden takia. Digitaalitekniikalla voidaan käyttää kuvankäsittelyohjelmaa kahden kuvan muuttamiseen päällekkäisiksi.

## Aiheesta muualla
Kriketin maailmanliiga

**Kriketin maailmanliiga** on vuonna 2007 käynnistynyt sarja. Alkuperäinen liiga käsitti viisi divisioonaa, joihin joukkueet valittiin maailmanrankingin perusteella. Toisella kaudella liigassa on jo kahdeksan divisioonaa. Ensimmäisellä kaudella kuhunkin turnaukseen osallistui 6-12 joukkuetta, mutta kaudella 2009–2013 kuhunkin divisioonaan osallistuu kuusi joukkuetta, poikkeuksena 8. divisioona, jossa pelaa kahdeksan joukkuetta. Lopputurnauksessa, joka on karsinta World Cupiin pelaa kuitenkin 12 joukkuetta.
Kustakin divisioonasta kaksi parasta nousee ylempään divisioonaan, kaksi heikointa putoaa alempaan ja muut säilyttävät paikkansa ko. divisioonassa, joka pelataan jälleen kahden vuoden kuluttua. Tästä on kuitenkin muutamia poikkeuksia. 8. divisioonasta nousee kaksi, mutta vain yksi säilyy ja loput viisi joukkuetta putoavat liigasysteemin ulkopuolelle. Nämä paikat täytetään sitten maanosien (Afrikka, Amerikka, Aasia ,Itä-Aasia-Tyynenmeren alue ja Eurooppa) parhailla joukkueilla, joilla ei vielä ole paikkaa maailmanliigassa. 1. divisioonasta ei myöskään kesken kauden pudoteta yhtään joukkuetta, vaan kaikki kuusi ovat varmuudella mukana lopputurnauksessa, josta jälleen 6 parasta jatkaa 1. divisioonassa. Sijoille 7-10 sijoittuneet aloittavat 2. divisioonassa ja 11-12 sijoittuneet 3. divisioonassa. Lopputurnauksen neljä parasta joukkuetta selviytyvät lisäksi World Cupiin.
Kaudella 2007–2009 maailmanliigan voittajaksi selviytyi **Irlanti**. Irlannin krikettijoukkue käsittää sekä Irlannin tasavallan että Pohjois-Irlannin pelaajat.

## Maailmanliigan turnausvoittajat

## Kaudet

* Kriketin maailmanliiga 2007–2009
* Kriketin maailmanliiga 2009–2013
Lee Seung-hoon

**Lee Seung-Hoon** (s. 6. maaliskuuta 1988 Soul) on eteläkorealainen kaukalopikaluistelija ja pikaluistelun kaksinkertainen olympiavoittaja.

## Kaukalopikaluistelu
Lee sijoittui kaukalopikaluistelun MM-kilpailuissa Pekingissä 2005 kolmanneksi 1&nbsp;500 ja 3&nbsp;000 metrillä sekä kokonaiskilpailussa viidenneksi. 5&nbsp;000&nbsp;metrin viestissä hän kuului Etelä-Korean hopeajoukkueeseen. Gangneungin MM-kilpailuissa 2008 hän voitti viestin maailmanmestaruuden. Henkilökohtaisessa kilpailussa hän voitti 3&nbsp;000&nbsp;metriä ja sijoittui kokonaiskilpailussa neljänneksi. MM-joukkuekilpailussa hän sai hopeaa Chuncheonissa 2005 ja pronssia Harbinissa 2008.

Lee sai Torinon universiadeissa 2007 kultaa viestissä, hopeaa 1&nbsp;000 ja 3&nbsp;000 metrillä sekä pronssia 1&nbsp;500&nbsp;metrilä. Harbinin univediadeissa 2009 hän voitti kultaa 1&nbsp;000, 1&nbsp;500 ja 3&nbsp;000&nbsp;metrillä sekä sai pronssia viestissä. 

## Pikaluistelu
Lee siirtyi pikaluisteluun 2009, kun hän ei mahtunut Etelä-Korean kaukalopikaluistelumaajoukkueeseen. Hän voitti Obihiron Aasian mestaruuskilpailuissa 2010 kultaa 1&nbsp;500, 5&nbsp;000 ja 10&nbsp;000&nbsp;metrillä. Vancouverin olympialaisissa hän sai hopeaa 5&nbsp;000&nbsp;metrillä ajalla 6.16,95. 10&nbsp;000&nbsp;metrillä hän voitti kultaa olympiaennätyksellä 12.58,55. Hän sijoittui alun perin toiseksi, mutta nousi voittajaksi, kun nopeimman ajan luistellut Sven Kramer hylättiin ratarikon vuoksi. Joulukuussa 2010 hän voitti Harbinissa Aasian-mestaruuden 1&nbsp;500, 5&nbsp;000 ja 10&nbsp;000 metrillä. Inzellin matkakohtaisissa MM-kilpailuissa 2011 hän sai hopeaa 5&nbsp;000 metrillä ja oli neljäs 10&nbsp;000&nbsp;metrillä. Hän voitti Aasian mestaruuden 5&nbsp;000 ja 10&nbsp;000 metrillä Astanassa 2012. Seuraavana talvena hän sai maanosan mestaruuskilpailuissa Changchunissa kultaa 5&nbsp;000 ja 10&nbsp;000 metrillä sekä hopeaa 1&nbsp;500 metrillä. Sotšin matkakohtaisissa MM-kilpailuissa 2013 hän sai hopeaa joukkuetakaa-ajossa sekä oli neljäs 10&nbsp;000&nbsp;metrillä ja kahdeksas 5&nbsp;000&nbsp;metrillä. Sotšin olympialaisissa 2014 hän sai joukkuetakaa-ajossa hopeaa ja oli 10&nbsp;000&nbsp;metrillä neljäs. Heerenveenissä 2015 hän sai MM-pronssia joukkuetakaa-ajossa sekä sijoittui 10&nbsp;000&nbsp;metrillä seitsemänneksi ja 5&nbsp;000&nbsp;metrillä kahdeksanneksi. Hän voitti yhteislähdön maailmanmestaruuden Kolomnassa 2016 ajalla 7.18,26 ja oli 10&nbsp;000&nbsp;metrillä kymmenes. Pyeongchangin olympialaisissa 2018 Lee voitti kultaa yhteislähtökilpailussa ja saavutti hopeaa joukkuetakaa-ajossa. Lisäksi hän sijoittui neljänneksi 10&nbsp;000&nbsp;metrillä ja viidenneksi 5&nbsp;000&nbsp;metrillä. Pekingin olympialaisissa 2022 hän saavutti pronssia yhteislähdössä. Hän sijoittui MM-kilpailujen yhteislähdössä neljänneksi 2023 ja sai samassa lajissa hopeaa 2025. Hän sai vuonna 2025 hopeaa Aasian talvikisojen joukkuetakaa-ajossa.

Lee voitti yhteislähdön maailmancupin kausilla 2014–2015 ja 2016–2017 sekä sijoittui kolmanneksi 2017–2018. Hän on voittanut yhdeksän maailmancupin osakilpailua yhteislähdössä ja yhden 5&nbsp;000&nbsp;metrillä.

### Ennätykset pikaluistelussa

## Lähteet
Ekoenergia

**EKOenergia-merkki** on Suomen luonnonsuojeluliiton (SLL) ylläpitämä ympäristömerkki energialle. Se on ainoa energian ympäristömerkki Suomessa ja toimii maailmanlaajuisesti. Merkki on voittoa tavoittelematon. 

## Kriteerit ja historia
Merkki myönnetään uusiutuvista energianlähteistä tuotetulle energialle tietyin kriteerein. Kriteerien täyttymistä valvotaan vuosittaisella auditoinnilla. 

Merkin tavoitteena on ohjata kuluttajia energiavalintoihin, joiden ympäristövaikutukset ovat mahdollisimman pienet, sekä lisätä tietoisuutta energiantuotannon ympäristöhaitoista. Se todentaa myös, että ostopäätös johtaa aina uuteen uusiutuvan energian tuotantoon. 

EKOenergia-merkki on Suomen ainoa riippumattomasti valvottu energian sertifiointijärjestelmä. Se on myös ainoa koko maailmanlaajuinen ympäristömerkki energialle. 

Merkki on ollut käytössä vuodesta 2013, mutta sen juuret ovat suomalaisessa 1998 perustetussa Norppaenergia-merkissä, jolloin sähkömarkkinoiden vapautumisen myötä kuluttajille avautui mahdollisuus kilpailuttaa energiayhtiöitä. Nykyinen logo otettiin käyttöön siitä järjestetyn suunnittelukilpailun jälkeen 23. lokakuuta 2009.

## Palkinnot ja ehdokkuudet

* Euroopan kansalaisen palkinto 2020, jonka Euroopan parlamentti myönsi maaliskuussa 2021.
* Pohjoismaiden neuvoston ympäristöpalkinnon ehdokkuus vuonna 2019.
* EU:n kestävän energian palkinto (EUSEW) 2018, finalisti nuorten energiajohtajien kategoriassa.
* Saksan kestävän kehityksen neuvoston myöntämä Taten für Morgen -palkinto. EKOenergia oli yksi vuoden 2017 kestävän kehityksen hankkeista (Projekt Nachhaltigkeit). Tämä on arvostettu tunnustus hankkeille, jotka edistävät Kestävän kehityksen tavoitteita.

## Tulokset

### Ilmastorahasto
Jokaisesta EKOenergiana myydystä megawattitunnista maksetaan vähintään 10 eurosenttiä EKOenergian Ilmastorahastoon, josta rahoitetaan uusiutuvan energian hankkeita kehittyvissä maissa. 

Hankkeiden toteuttajina toimivat kokeneet kansainväliset tai paikalliset kansalaisjärjestöt, ja ne toteutetaan tiiviissä yhteistyössä paikallisen väestön kanssa. Hankkeet vähentävät energiaköyhyyttä ja edistävät konkreettisesti muitakin kestävän kehityksen tavoitteita. Rahoitettavat hankkeet valitaan vuosittain läpinäkyvällä ja avoimella prosessilla, jossa myyjät ja kuluttajat ovat aktiivisesti mukana. Lopullisen päätöksen rahoituksesta tekee EKOenergian hallitus. 

EKOenergia on rahoittanut vuodesta 2015 lähtien 99 hanketta yhteensä 2 915 945,70 eurolla. 

## Valtuutetut myyjät Suomessa
Suomessa Ekoenergiaa myyvät muun muassa Ekosähkö Oy, Helen, Lumme-energia, Nordic Green Energy, Porvoon Energia, Raaseporin Energia, Oomi, Vattenfall ja Väre. Jotkut yritykset myyvät Ruotsissa, Tanskassa tai Norjassa tuotettua energiaa.

## Lähteet

## Aiheesta muualla
* EKOenergian kotisivut
* Suomen luonnonsuojeluliiton kotisivut
Panslaavilaiset värit

**Panslaavilaiset värit** ovat punainen, sininen ja valkoinen. Värit vahvistettiin Prahassa pidetyssä panslaavilaisessa konferenssissa vuonna 1848 ja ne pohjautuivat silloiseen Venäjän keisarikunnan (ja nykyisen Venäjän federaation) lippuun.

## Käytössä olevia lippuja panslaavilaisissa väreissä


Kuva:Flag of Croatia.svg| Kroatia
Kuva:Flag of Serbia.svg| Serbia
Kuva:Flag of Slovakia.svg| Slovakia
Kuva:Flag of Slovenia.svg| Slovenia
Kuva:Flag of the Czech Republic.svg| Tšekki
Kuva:Flag of Russia.svg| Venäjä


## Historiallisia lippuja panslaavilaisissa väreissä


Kuva:Flag of Bohmen und Mahren.svg| Böömin ja Määrin protektoraatin lippu
Kuva:Flag of the Kingdom of Yugoslavia.svg| Jugoslavian kuningaskunnan lippu
Kuva:Flag of SFR Yugoslavia.svg| Jugoslavian sosialistisen liittotasavallan lippu
Kuva:Flag of Montenegro (1993-2004).svg| Entinen Montenegron lippu
Kuva:Powstanie Styczniowe flag.svg| Tammikuun kansannousussa käytetty Puolan lippu
Kuva:Flag of Serbia and Montenegro.svg| Serbian ja Montenegron lippu
Kuva:Flag of the State of Slovenes, Croats and Serbs.svg| Sloveenien, kroaattien ja serbien valtion lippu
Kuva:Russian Empire 1914 17.svg| Venäjän keisarikunnan epävirallinen lippu vuosina 1914–1917
Sting in the Tail

__NOTOC__
**Sting in the Tail** on saksalaisyhtye Scorpionsin kahdeksastoista studioalbumi, joka julkaistiin 19. maaliskuuta 2010. Ensimmäisellä singlekappaleella ”The Good Die Young” vierailee Tarja Turunen.

Musiikillisesti yhtye meni takaisin juurilleen, ja albumille onkin poimittu parhaat elementit 1980-luvun albumeista ja yhdistelty hieman uutta. 

Albumi debytoi Yhdysvalloissa Billboard 200 -listan sijalla 23. Suomessa se nousi Suomen virallisen listan sijalle 6.

## Kappaleet

## Kokoonpano
* Klaus Meine – laulu
* Matthias Jabs – soolokitara, taustalaulu
* Rudolf Schenker – kitara, taustalaulu
* Paweł Mąciwoda – basso, taustalaulu
* James Kottak – rummut, taustalaulu

## Arvostelut
* About.com: 
* Allmusic: 
* Blabbermouth: 8/10
* Imperiumi: 8-/10
* Sea of Tranquility: 
* Soundi: 

## Lähteet

## Aiheesta muualla
* 
*
Carlos Megía Dávila

**Carlos Megía Dávila** (s. 7. heinäkuuta 1966 Madrid, Espanja) on espanjalainen jalkapalloerotuomari. Hän tuomitsi vuodet 1995–2009 Espanjan Primera Divisiónissa, yhteensä 220 ottelua.

Hänen isänsä oli myös jalkapallotuomari. Nykyään Megía Dávila työskentelee Real Madridin organisaatiossa.

Hän tuomitsi ensimmäisen ottelunsa maan pääsarjassa 10. syyskuuta 1995, jossa kohtasivat Valencia ja Valladolid. Vuonna 2004 hän tuomitsi Supercopa de Españan ottelun. Hän tuomitsi urallaan myös Mestarien liigan sekä Uefa-cupin otteluita.

Megía Dávila nimettiin kaudeksi 2009–2010 yhdeksi erotuomareista, mutta hän ei kuitenkaan läpäissyt kuntotestejä.

Espanjan suurin urheilulehti *[[Marca]]* palkitsi kausina 2007–2008 ja 2008–2009 Megía Dávila Primera Divisiónin parhaana erotuomarina (*[[Guruceta-palkinto|Guruceta]]*).

## Lähteet

## Aiheesta muualla
* Megía Dávilan tilastot World Football -sivustolla
Gregoire Lake Estates

**Gregoire Lake Estates** on Gregoire Lake -järven rannalla sijaitseva 253 asukkaan (2008) nukkumalähiö Kanadassa, Albertan provinssissa, Wood Buffalon kunnassa. Gregoire Lake Estates sijaitsee Highway 881 -maantien varrella, noin 7 kilometriä itään Highway 63 -tieltä ja noin 25 kilometriä Fort McMurraysta. Alueen asukkaiden tärkein työllistäjät ovat öljyhiekkaa louhivat öljy-yhtiöt, jotka työllistävät noin 30 prosenttia alueen asukkaista. *Gregoire Lake Provincial Park* -luonnonpuisto sijaitsee asuinalueen pohjoispuolella. Arvioiden mukaan alueen västö kasvaisi 362 asukkaaseen vuoteen 2030 mennessä. Nykyisin alueella on 84 asuintaloa ja väestön kasvaessa alueelle tarvittaisiin rakentaan 29 uutta asuntoa, mutta tällä hetkellä alue on täyteen rakennettu. Yhtenä vaihtoehtona on kaavailtu tonttien puolittamista, mutta päätöstä asiasta ei ole vielä tehty (huhtikuu 2008).

## Lähteet
Viinakortti (kirja)

**Viinakortti** on Sami Hilvon esikoisromaani vuodelta 2010. Sen on kustantanut Tammi.

## Juoni

Hilvon teos on kahdesta näkökulmasta, isoisän ja pojanpojan, kerrottu kuvaus kahden miehen sodan aikana syntyneestä rakkaudesta. Suku vaikenee vaikeaksi koetusta asiasta. Urhon pojanpojalle Mikaelille isoisän ja tämän rakastetun Toivon menneisyys valkenee isoäidin hautajaisissa. Mikael huomaa jakavansa isoisän kanssa muutakin kuin isoisän virkapaidan taskusta löytyneen viinakortin, ja vähä vähältä isoisä ja pojanpoika alkavat näyttäytyä kuin identtisiltä kaksosilta, mutta siihen väliin jäävä sukupolvi kenties kieltää itsensä. Isoisä rakensi kulissit, meni naimisiin, ehkä jo nimismiehen virkansa vuoksi. Pojanpoika ei tarvitse kulisseja, vaikka aivan ristiriidaton ei hänkään ole: hän tarvitsee isoisän konjakin tuomaa lohtua päivästä, viikosta toiseen, tehdessään terapeuttista matkaa syntymäänsäkin kauemmaksi menneisyyteen ja erityisesti isoisänsä vaiheisiin.

## Tausta

Motossa, jonka Hilvo on teokseen poiminut Erik Lindgrenin *Kasvitarhakirjasta* vuodelta 1903, sanotaan muun muassa: ” ...emme saa koskaan pakottaa puuta muodostumaan vastoin sen omaa taipumusta...”

Teos pohjautuu paljolti Kansallisarkistossa säilytettäviin sotapäiväkirjoihin ja kahden rintamasotilaan väliseen kirjeenvaihtoon, joiden pohjalta kirjan päiväkirjanomaiset jaksot on hienosti rakennettu. 

## Vastaanotto

Antti Majanderin mukaan Hilvo kuvaa karskejakin yksityiskohtia mutta oikeassa suhteessa. Kriitikon mukaan *Viinakortti* on hieno romaani. Toinen kriitikko on varovaisempi sanoissaan: ”Ehkä vähempikin olisi riittänyt.”

*Keskisuomalaisen* Pertti Ehrnroothin mukaan teos tarjoaa merkittäviä lupauksia kirjailijan tulevasta urasta. 

Hilvo on kirjoittanut kielellisesti hyvin tarkkaa tekstiä, jolla hän on tavoitellut ja myös saavuttanut tavoittelemaansa herkkyyttä, kunnioitusta ja haavoittuvuutta. Teos on ehjä ja hallittu, muoto ja sisältö istuvat yhteen kuin hansikas käteen.

## Lähteet

## Aiheesta muualla
*''Viinakortti'' Tammen sivustolla
*Viinakortti 1 Viinakortti 2 Sami Hilvon sivustoilla
*''Viinakortti'' Kirjasampo.fi:ssä
Reijo Alakoski

**Reijo Alakoski** (s. 22. toukokuuta 1956 Reisjärvi) on suomalainen urheilujohtaja. Alakoski toimi Suomen Maastohiihto ry:n ensimmäisenä puheenjohtajana. Hänet valittiin tehtävään Kokkolassa vuonna 2009. Alakoski on toiminut pitkään Suomen Hiihtoliiton eri luottamustehtävissä.

## Lähteet
Suomen Maastohiihto

**Suomen Maastohiihto ry** on Suomen Hiihtoliittoon kuuluva lajiyhdistys. Yhdistyksen perusti 12 Suomen Hiihtoliiton piirijärjestöä 8.5.2009 Jyväskylässä. Sen ensimmäinen puheenjohtaja oli Reijo Alakoski. Nykyinen puheenjohtaja on Markku Haapasalmi.

Seitsemän piirijärjestöä jäi perustamisen yhteydessä ulkopuolelle, koska koki epäselväksi yhdistyksen tarpeellisuuden.

Muut Suomen Hiihtoliiton lajiyhdistykset ovat Ski Sport Finland (alppihiihto ja freestyle) ja Finnjumping (mäkihyppy ja yhdistetty)

## Lähteet
Suoma

**Suoma** on suomalainen naisen etunimi, joka on tullut käyttöön 1800-luvulla. Suoman nimipäivä on 8. huhtikuuta. Nimen keksijänä pidetään Antero Wareliusta, joka antoi sen vuonna 1849 syntyneelle tyttärelleen, jota hän piti ”Jumalan suomana lahjana”. Digi- ja väestötietoviraston tietojen mukaan vuoden 2019 loppuun mennessä 5&nbsp;310 suomalaista naista ja alle kymmenen miestä oli saanut nimen Suoma.

## Tunnettuja Suoma-nimisiä
* Suoma af Hällström (1881–1954), suomalainen lääkäri ja Lotta Svärd -järjestön aktiivi
* Suoma Korkee (1886–1998), 112-vuotiaaksi elänyt amerikansuomalainen nainen
* Suoma Kyykoski (1882–1963), opettaja, talousneuvos ja tiettävästi maailman ensimmäinen naispuolinen agronomi
* Suoma Lukander (1928–1998), suomalainen päätoimittaja
* Suoma Tapper, *Suoma Holm* (s. 1941), keihäänheittäjä

## Lähteet
Suometar (nimi)

**Suometar** on suomalainen naisen etunimi, joka varsinaisesti tarkoittaa suomalaista naista. Nimenä se on tullut käyttöön virolaisen Salme-kansanrunon vaikutuksesta, jonka Elias Lönnrot 1830-luvulla suomensi nimellä *Suomettaren kosijat*.  Vuonna 1847 nimi Suometar tuli käyttöön myös tuolloin perustetun suomenkielisen sanomalehden nimenä, joka oli myöhemmän Uuden Suomen edeltäjä.

Suomettaren nimipäivä on 8. huhtikuuta, joka on myös Suoman nimipäivä. Nimipäivästä huolimatta Suometar on jäänyt todella harvinaiseksi etunimeksi: 1900-luvun alusta vuoden 2019 loppuun mennessä Suomessa on Digi- ja väestötietoviraston tietojen mukaan 179 henkilöä saanut nimen Suometar. Ensimmäiseksi etunimeksi sitä ei ainakaan vuosien 1965 ja 2016 välisenä aikana annettu kenellekään.

## Lähteet